
Text rozhodnutia
Súd: Krajský súd Bratislava Spisová značka: 5S/50/2015 Identifikačné číslo súdneho spisu: 1015200338 Dátum vydania rozhodnutia: 26. 05. 2015 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2015:1015200338.1 Uznesenie Krajský súd v Bratislave v právnej veci navrhovateľa: NAS TRADE, s.r.o., Biskupická 18, 821 06 Bratislava, IČO: 44 964 919, zastúpený Advokátskou kanceláriou MOJŽIŠ a partneri, s.r.o., Sasinkova 10, 811 08 Bratislava, IČO: 35890994, proti žalovanému: 1/ Úrad pre registráciu sieťových odvetví, Bajkalská 27, P.O.Box 12, 820 07 Bratislava, 2/ Stredoslovenská energetika - Distribúcia a.s., Pri Rajčianke 2927/8, 010 47 Žilina, IČO: 36442151, o preskúmanie zákonnosti rozhodnutia žalovaného v 2/ rade zo dňa 17.12.2014 a iné, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 02.03.2015 sa žalobca domáhal proti žalovaným v 1/ a 2/ rade jednak zrušenia rozhodnutia žalovaného v 2/ rade zo dňa 17.12.2014, ktorým zmenil rozhodnutie žalovaného v 1/ rade č. 0664/2014/E-OZ zo dňa 16.10.2013 a zároveň, aby určil, že žalovaný v 2/ rade nemá právo pre hospodársky rok 2015 meniť alebo zrušiť nárok žalobcu na získanie doplatku vo výške 425,12 eur/MWh určený rozhodnutím žalovaného v 1/ rade č. 0664/2014/E-OZ na roky 2014 až 2025 zo dňa 16.10.2013. Podaním doručeným tunajšiemu súdu dňa 19.05.2015 žalobca oznámil súdu, že svoju žalobu v celom rozsahu berie späť a navrhuje konanie vo veci zastaviť. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Vzhľadom na účinné späťvzatie žaloby súd konanie vo veci podľa § 250d ods. 3 O.s.p. zastavil. O náhrade trov konania súd rozhodol podľa § 146 ods. 1 písm. c/ O.s.p. v spojení s ustanovením § 246c O.s.p. tak, že žiaden z účastníkov nemá právo na náhradu trov konania, keď konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom podpísaného súdu na Najvyšší súd SR písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

